stanford-oval/wikipedia huggingface dataset:
Tom Chase

| Tom Chase> Henkilötiedot.Aiheesta muualla |
| --- | --- |
IMDb
Tom Chase (s. 6. maaliskuuta 1965) on yhdysvaltalainen homopornonäyttelijä, joka on toiminut aikuisviihdealalla 1990-luvulta lähtien. Hän on työskennellyt Falcon Entertainmentille ja COLT Studio Groupille. Hän on esiintynyt pääasiassa top-rooleissa, mutta toisinaan myös bottomin ominaisuudessa. Chasen saamiin palkintoihin lukeutuu vuoden 1998 GayVN-palkinto "parhaasta seksikohtauksesta" Mike Bransonin kanssa elokuvassa California Kings. Hänet on myös otettu GayVN-palkintojen Hall of Fameen.
Aiheesta muualla

Tom Chase Internet Movie Databasessa. (englanniksi)
Internet Adult Film Database: Tom Chase (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tom Chase
Käännös suomeksi
Tom C. Bergroth

Tom Christian Einarsson Bergroth (s. 5. lokakuuta 1951) on suomalainen museomies ja kirjailija.
Hän on opettanut esinetutkimusta ja heraldiikkaa Åbo Akademissa ja Turun yliopistossa. Hän on julkaissut kirjoja ja artikkeleita heraldiikasta, ritarikunnista ja mitaleista sekä vapaamuurariudesta. Hän on aiemmin myös toiminut Societas Heraldica Scandinavican hallituksen jäsenenä.[lähde? ]
Teoksia

Bergroth, Tom – Alhonen, Tuukka: Turun ilmatorjuntapatteriston vaiheet 1937–1987. Turun ilmatorjuntapatteristo 1987.
Bergroth, Tom C. – Söderström, Marita: Kultaa ja taivaansinistä: Vapaamuurarius, aate ajassa. Turun maakuntamuseo 1991.
Med det himmelska ljuset som ledare: S:t Johannes logen S:t Henrik i Åbo 1931–2006. Föreningen S:t Henrik 2006
Heraldiikka – ajaton viestintämuoto: Varsinais-Suomen ja Satakunnan vaakuna 450 vuotta. Varsinais-Suomen liitto – Satakuntaliitto 2007.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Tom C. Bergroth
Käännös suomeksi
Rutalahti (lahti)

| Rutalahti |
| --- | --- |
Valtiot:   Suomi
Paikkakunta:  Jyväskylä (Korpilahti), Toivakka, Joutsa (Leivonmäki)
Koordinaatit:  62°01′00″N, 25°54′52″E
Mittaustietoja
 fiRutalahti 
Rutalahti on Päijänteen pohjoisosan lahti, joka haarautuu Ristinselästä kaakkoon. Se sijaitsee pääosin Toivakassa ja Jyväskylän Korpilahdella, pieni osa kuuluu myös Joutsan Leivonmäkeen. Lahden pohjoisrannalla on Nisulan kylä, kaakkoispäässä Rutalahden kylä ja etelärannalla Päiväkunnan kylä. Lahteen laskee Rutajoki.
Same Difference

| ”Same Difference” Amoral |
| --- | --- | --- |

Singlen tiedot
 Albumilta: Beneath
 Julkaistu: 17. toukokuuta 2011
 Formaatti: digi
 Tyylilaji: heavy metal
 Kesto: 04.38
 Levy-yhtiö: Imperial Cassette
Amoralin muut singlet
| ”Gave Up Easy” 2009 | ”Same Difference” 2011 | ”Silhouette” 2011 |
Same Difference on  Amoralin neljäs single. Se julkaistiin digitaalisesti 17. toukokuuta 2011.
Kappaleet

Same Difference – 04.38
Kokoonpano

Ari Koivunen – laulu
Ben Varon – kitara
Masi Hukari – kitara
Pekka Johansson – basso
Juhana Karlsson – rummut
Sakae (Nagano)

| Sakae |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  271,7 km²
Väkiluku (2020):  1 667
 – Väestötiheys:  6,136 as./km²
Infobox OKVirheellinen NIMI-arvo: 
Sakae (jap. 栄村, Sakae-mura) on kyläkunta Japanin Naganon prefektuurissa. Se on ainoa Shimo-Minochin piirikunnassa sijaitseva kunta. Siellä asuu 1 667 asukasta, sen pinta-ala on 271,7 neliökilometriä ja väestötiheys 6,136 asukasta neliökilometrillä. Väkiluku laski vuosina 2015-2020 yli kolmella prosentilla.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 2 896 |  |
| 2000 | 2 638 | -258 |
| 2005 | 2 488 | -150 |
| 2010 | 2 215 | -273 |
| 2015 | 1 953 | -262 |
| 2020 | 1 667 | -276 |
Thornburg feist

| Thornburg feist> Avaintiedot |
| --- | --- |
Alkuperämaa:  Pohjois-Carolina,  Yhdysvallat
Määrä:  Suomessa ei yhtään
Rodun syntyaika:  1940-luku
Alkuperäinen käyttö:  oravan, pesukarhun ja opossumin metsästys - puuhun ajava koira
Nykyinen käyttö:  metsästyskoira
FCI-luokitus:  ei FCI-rotu
Ulkonäkö
Säkäkorkeus:  33–43 cm
Väritys:  punainen, punavalkoinen, sinitäplikäs, black & tan, mustavalkoinen tai tricolor
Thornburg feist on yhdysvaltalainen koirarotu.
Ulkonäkö

Korvat ovat lähes aina pystyt, vaikka joitain poikkeusyksilöitä esiintyy. 60 % pennuista syntyy luonnontöpöhäntäisinä, loput joko typistetään tai jätetään pitkähäntäisiksi. Karvapeite on lyhyt ja yleensä punavalkoinen, joskin myös punaisia, sinitäplikkäitä, mustaruskeita (black&tan), mustavalkoisia ja kolmivärisiä (tricolor) yksilöitä esiintyy. Säkäkorkeus on 33–43 cm.
Luonne ja käyttäytyminen

Thornburg feist on älykäs ja sinnikäs metsästäjä. Se seuraa jälkeä hiljaa, kunnes ajettuaan riistan puuhun haukkuu äänekkäästi.
Alkuperä

1940-luvulla pohjoiscarolinalaiset metsästäjät John Little, Marshall Thornburg ja Holton Thornburg jalostivat rodun risteyttämällä keskenään omia pieniä feist-koiriaan. Tarkoituksena oli luoda pieni puuhun ajava koira, joka oli sekä tarmokas metsästäjä että halpa ylläpitää. 1980-luvulla Holton Thornburgin poika Farrell oli ottanut vastuun jalostuksesta, ja hänen omistamansa Buck oli jatkojalostuksessa ratkaisevassa roolissa.
Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Tämän lisäksi se luokitellaan myös oravakoiriin.
Same Day, Different Shit

| Same Day, Different Shit Kurupt |
| --- | --- | --- |

Studioalbumin tiedot
 Äänitetty : 2005–2006
 Julkaistu: 20. kesäkuuta 2006
 Tuottaja(t): Daz Dillinger
 Tyylilaji: rap
 Kesto: 48.10
 Levy-yhtiö: D.P.G.
Listasijoitukset
  59. (Billboard Top R&B/Hip-Hop Albums)
Kuruptin muut julkaisut
| Against tha Grain 2005 | Same Day, Different Shit 2006 | Against tha Grain Tha E.P. 2007 |
Same Day, Different Shit on rap-artisti Kuruptin kuudes studioalbumi, joka julkaistiin 20. kesäkuuta 2006. Hän julkaisi sen nimellä Young Gotti, joka on Tupac Shakurin hänelle antama lempinimi. Kurupt lähti Death Row Recordsista johtuen hänen edellisen albuminsa Against tha Grainin huonosta myynnistä ja arvosteluista. Hän liittyi Daz Dillingerin D.P.G. Recordziin vuoden 2005 joulukuussa. Albumi sijoittui sijalle 59. Billboardin Top R&B/Hip-Hop -albumilistalla.
Kappaleet

Young Gotti Intro – 1.16
Scrape Thru Tha Hood – 4.21
Make That Ass Shake – 3.18
I Get High 2 – 4.07
As Time Fly By – 5.07 (feat. Daz Dillinger)
Ganstaz Part 2 – 4.42 (feat. Daz Dillinger)
Ryde & Roll – 3.36
What Can I Do – 4.35 (feat. Ashton Jones)
Yes I'm Quicker – 3.08
Shoot 'Em Up (Skit) – 0.29
Accessories (Nina Breeda) – 4.14
I Did It – 3.41
Ain't That Something – 4.48 (feat. Daz Dillinger)
Young Gotti Outro – 0.48
Arvostelut

Rapreviews: 8/10
Käännös suomeksi
Triljoona

Triljoona on miljoonan kolmas potenssi eli 1 000 000 000 000 000 000  =10^{18}=(10^{6})^{3} (miljardi miljardia). Sana koostuu osista tr(i)- ja -iljoona, joista alkuosa tarkoittaa kolmea ja loppuosa viittaa miljoonaan. SI-järjestelmässä triljoonaa vastaava kerrannaisyksikkö on eksa.
Nykyenglannin sana trillion tarkoittaa biljoonaa eli lukua 1 000 000 000 000 (1012). Se saattaa joskus aiheuttaa sekaannusta triljoonan merkityksestä suomen kielessä.
Trilli (musiikki)

Kaksi tapaa merkitä trilli nuotteihin.
Trilli on musiikillinen koriste, joka yleisimmin on sellainen, että kahta sävelasteikon vierekkäistä ääntä toistetaan nopeasti peräkkäin. Nuotteihin trilli merkitään tavallisesti kirjaimilla tr sen nuotin yläpuolella, johon trilli halutaan lisätä. Joskus trilli merkitään myös nuotin yläpuolella olevalla aaltoviivalla jota sanotaan trilliketjuksi. Se on kysymyksessä silloin kun useita peräkkäisiä eritasoisia säveliä esitetään trilleinä.
Ääninäyte
Äänitiedostojen kuunteluohjeet
Pralltrilli

Pralltrilli eli mordentti nousevana (ylähele) on epätäydellinen trilli, jossa esitetään nopeasti toistensa jälkeen pääsävel, yläsivusävel ja pääsävel. Pralltrillin yläpuolelle sijoitetaan yläsivusävelen kromaattista muuntamista osoittava merkki.
Mordentti

Mordentti laskevana (alahele) on pralltrillin kaltainen nopea vuorottelu, jossa esiintyy pääsävel, alasivusävel ja pääsävel. Laskevan mordentin merkki on sama kun pralltrillin, mutta erotuksena on merkin keskellä oleva lyhyt pystyviiva. Alasivusävelen kromaattista muuntamista osoittava merkki sijoitetaan  mordenttimerkin alapuolelle.
Gruppetto

Gruppetto eli kaksoislyönti (kaksoishele)sisältää pääsävelen ja sen toistojen välissä alasivusävelen että yläsivusävelen.
Gruppetto voidaan sijoittaa nuotin päälle tai kahden nuotin väliin.
Trilitteraalihieroglyfit

Trilitteraalihieroglyfit ovat osa muinaisessa Egyptissä käytettyjä hieroglyfejä, jotka vastaavat tiettyä kolmen hieroglyfin yhdistelmää. Kirjoitetussa egyptin kielessä oli kolmea tyyppiä hieroglyfejä: yhtä kirjainta edustavia unilitteraaleja, kahta edustavia bilitteraaleja ja kolmea edustavia trilitteraaleja.
Thomas Johansson

| Thomas Johansson |
| --- | --- |

Henkilötiedot
Kansalaisuus:   Ruotsi
Tennispelaaja
Pituus:  180 cm
Paino:  80 kg
Kätisyys:  oikea
Ammattilaisena:  1994–2009
Palkintorahat:  7 168 029 USD
Kaksinpeli
Paras sijoitus:  7. (10.6.2002)
Turnausvoittoja:  9 kaksinpelissä, 1 nelinpelissä
Voitot/tappiot:  357–296
Grand Slam -turnauksissa
Australian avoimet:  voitto (2002)
Ranskan avoimet:  2. kierros (1996, 2000, 2002, 2005)
Wimbledon:  välierät (2005)
Yhdysvaltain avoimet:  puolivälierät (1998, 2000)
Nelinpeli
Voitot/tappiot:  76–98
Aiheesta muualla
ITF
ATP
| Mitalit> Maa:   Ruotsi.Miesten tennis. Olympialaiset  | Mitalit> Maa:   Ruotsi.Miesten tennis. Olympialaiset  | Mitalit> Maa:   Ruotsi.Miesten tennis. Olympialaiset  | Maa:   Ruotsi> Miesten tennis. |
| --- | --- | --- | --- |
|  Hopeaa | Peking 2008 | nelinpeli |  |
Thomas Johansson (s. 24. maaliskuuta 1975 Linköping, Ruotsi) on entinen ruotsalainen tennispelaaja ja olympiamitalisti nelinpelistä. Hän voitti Australian avoimet vuonna 2002 ja on parhaimmillaan ollut maailmanlistan seitsemäs (10. kesäkuuta 2002).
Johansson lopetti uransa vuonna 2009.
Turnausvoitot

Thomas Johansson voitti urallaan yhden Grand Slam -turnauksen, sekä kahdeksan muuta ATP-turnausta.
Turnausvoitot > Grand Slam -voitot

2002: Australian avoimet (kaksinpeli)
Turnausvoitot > Muut ATP-voitot

1997: Kööpenhamina; Pietari
1999: Montréal/Toronto
2000: Tukholma
2001: Halle; Nottingham
2004: Tukholma
2005: Pietari
2006: Båstad (nelinpeli)
Davis Cup

Thomas Johansson pelasi 32 ottelua Ruotsin Davis Cup -joukkueesta ja voitti niistä 17. Hän pelasi välierissä vuonna 1998 (debyyttivuosi DC-joukkueessa) Espanjaa vastaan, sekä vuonna 2001 Australiaa vastaan.
Aiheesta muualla

Thomas Johanssonin esittely ATP:n sivuilla
Thomas Johanssonin esittely Davis Cupin sivuilla
Sakae Takahashi

| Henkilötiedot |
| --- | --- | --- |
Koko nimi: Sakae Takahashi
Syntymäaika: 
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Osaka SC |  |
Maajoukkue
| 1925 | Japani | 1 (0) |
Sakae Takahashi (jap. 高橋 栄) oli japanilainen jalkapalloilija.
Jalkapallomaajoukkue

Takahashi debytoi Japanin maajoukkueessa toukokuussa 1925.
Aiheesta muualla

National Football Teams
Tom Chaplin

| Tom Chaplin |
| --- | --- |
 Tom Chaplin esiintymässä vuonna 2005.
Henkilötiedot
Syntynyt: 8. maaliskuuta 1979 (ikä 45) Hastings, Englanti
Muusikko
Laulukielet:  englanti
Aktiivisena:  1997–
Tyylilajit:  vaihtoehtorock, poprock
Soittimet:  laulu, urut, piano, kitara
Yhtyeet:  Keane
Aiheesta muualla
www.tomchaplinmusic.com
  [ Muokkaa Wikidatassa ] [ ohje ]  
Thomas Oliver ”Tom” Chaplin (s. 8. maaliskuuta 1979 Hastings, Englanti) on brittiyhtye Keanen laulaja.
Chaplin aloitti taidehistorian opinnot Edinburghin yliopistossa, mutta keskeytti ne muusikonuran vuoksi. Hänen alkoholin- ja huumeidenkäyttönsä riistäytyi käsistä ja hän meni katkaisuhoitoon. Parannuttuaan hän on kertonut hairahduksen johtuneen siitä, että hän odotti julkisuudelta enemmän.
Aiheesta muualla

Wikimedia Commonsissa on kuvia tai muita tiedostoja aiheesta .
Tom Chaplin Internet Movie Databasessa. (englanniksi)
Sakado

| Sakado (坂戸市) |
| --- | --- |
 Seitenkyūn taolainen temppeli
 lippu:  symboli
 Sakadon sijainti Saitaman prefektuurissa
 Sakado
 Koordinaatit: 35°57′26″N, 139°24′11″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  41,02 km²
Väkiluku (09/2020):  100 506
 – Väestötiheys:  2 450,2 as./km²
Symbolit:  
 – Puu:  Kirsikka
 – Kukka:  Intianalppiruusu
 
 https://www.city.sakado.lg.jp/ 
Infobox OKVirheellinen NIMI-arvo: 
Sakado (jap. 坂戸市, Sakado-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Arajoen sivujokien Koman ja Oppen varrella. Sakadossa on 100 506 asukasta (syyskuussa 2020) ja sen pinta-ala on 41,02 neliökilometriä.
Asutus Sakadon alueella on vanhaa, ja sieltä on löytynyt useita arkeologisia kohteita jo jōmon-kaudelta. Edo-kaudella 1600–1800-luvuilla Sakado kehittyi postiasemana (shukuba) Hachiōjista Nikkōhon johtaneella tiereitillä. 1960-luvulta lähtien Sakado on kasvanut nopeasti yhtenä Suur-Tokion metropolialueen lukuisista esikaupungeista. Kaupunkioikeudet Sakadolle myönnettiin vuonna 1976. Kaupunkiin on sijoittunut myös korkeakouluja, kuten Jōsai-yliopiston kampus. Kaupunkiin kuuluvilla maasetualueilla tuotetaan riisin lisäksi muun muassa viljaa, vihanneksia ja koristekukkia.
Sakadon rakennettuun kulttuuriperintöön kuuluu esimerkiksi Eigen-jin buddhalainen temppeli, jonne on haudattu Yoshiharan huvikorttelin prostituoitu Takao-dayū. Kaupungissa toimii myös taolainen temppeli Seitenkyū. Sakadoa palvelevat Tōbu-rautateiden Tōjō-päälinja ja Ogose-linja.
Kuvia

Eigen-ji
Sakadon rautatieasema
Sakadon kaupungintalo
Prefektuurintie 247 Sakadossa
Aiheesta muualla

Kuvia tai muita tiedostoja aiheesta Sakado Wikimedia Commonsissa
Kaupungin internetsivut (japaniksi)
Sam Bockarie

Samuel ”Sam” Bockarie, joka tunnettiin myös nimeltä Mosquito (10. helmikuuta 1964 Koidu, Konon piirikunta − 5. toukokuuta 2003 Liberia), oli yksi sierraleonelaisen kapinallisarmeijan Revolutionary United Frontin (RUF) johtavista jäsenistä. Bockarie oli kuuluisa julmista taktiikoistaan Sierra Leonen sisällissodassa, johon kuului muun muassa ihmisten amputointi, silpominen ja raiskaaminen. Hän sai lempinimen Mosquito (suom. Hyttynen) taitavuudestaan hyökätä vihollisiaan kohti yllättäen, useimmiten yöllä. Palvellessaan Revolutionary United Frontissa hän ystävystyi Liberian presidentin Charles Taylorin sekä RUF:n johtajan Foday Sankohin kanssa. Kun Sankoh oli vangittuna maaliskuusta 1997 huhtikuuhun 1999 Bockarie toimi RUF:n johtajana hänen tilallaan.
Samsung Galaxy Y

| Samsung Galaxy Y |
| --- | --- |

Valmistaja:  Samsung Electronics
Julkaistu:  2011
Käyttöverkot:  GSM 850/900/1800/1900, HSDPA 900/2100, W-CDMA, GPRS, EDGE
Mitat:  104 × 58 × 12 mm
Paino:  98 g
Näyttö:  3" TFT
Näytön kuvatarkkuus:  240 × 320
Keskusmuisti:  290 megatavua
Flash-muisti:  180 megatavua
Kamera:  2 megapikseliä
Radio:  FM-radio
Valmiusaika:  540–850 h
Puheaika:  6–17 h
Käyttöjärjestelmä:  Android 2.3.6
Tiedonsiirto:  WLAN, Bluetooth, USB
Infobox OKNimi-testi OK: 
Samsung Galaxy Y on Samsung Electronicsin vuonna 2011 esittelemä älypuhelin. Laitteessa on Android 2.3.6 -käyttöjärjestelmä TouchWizillä ja kahden megapikselin kamera. Siinä on myös 3,5 mm kuulokeliitäntä. Puhelimessa on myös microSD-korttipaikka. Puhelinta saa korallinpunaisena, harmaana, mustana ja valkoisena. Puhelimessa on kapasitiivinen 3 tuuman kosketusnäyttö TFT-tekniikalla. Puhelimeen on saatavilla epävirallisia Android 4.4 ja 4.0 käyttöjärjestelmäversioita. Puhelimessa on 2 megapikselin kamera ilman salamaa eikä siinä ole etukameraa. Siinä on 1 200 milliampeeritunnin irrotettava akku.
Toby Dawson

| Mitalit | Mitalit | Mitalit |  |
| --- | --- | --- | --- |
|  Toby Dawson KoreAm-lehden kannessa heinäkuussa 2007. |  Toby Dawson KoreAm-lehden kannessa heinäkuussa 2007. |  Toby Dawson KoreAm-lehden kannessa heinäkuussa 2007. |  |
Maa:   Yhdysvallat
Miesten freestyle-hiihto
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | kumparelasku |  |
| Freestyle-hiihdon maailmanmestaruuskilpailut  | Freestyle-hiihdon maailmanmestaruuskilpailut  | Freestyle-hiihdon maailmanmestaruuskilpailut  |  |
|  Kultaa | Ruka 2005 | parikumpareet |  |
|  Pronssia | Deer Valley 2003 | kumpareet |  |
|  Pronssia | Deer Valley 2003 | parikumpareet |  |
Toby Dawson (kor. 김수철,  Kim Soo-cheol, syntynimeltään 김봉석) (s. 30. marraskuuta 1978 Pusan, Etelä-Korea) on yhdysvaltalainen freestylehiihtäjä. Hän kilpailee kumparelaskussa ja voitti pronssia vuoden 2006 talviolympialaisissa Torinossa.
Dawson syntyi Pusanissa Etelä-Koreassa nimellä Kim Bong-seok. Ollessaan kolmivuotias hän oli ostoksilla äitinsä kanssa Pusanin torilla. Hän katosi ja Kimin isä etsi häntä useista orpokodeista. Hiihdonopettajapariskunta Vailista, Coloradosta adoptoi ja antoi hänelle nimeksi Toby Dawson.
Pusanissa asuva Kim Jae-su näki Dawsonin kuvan mediassa. Kimillä oli kadonnut poika, joka oli samanikäinen Dawsonin kanssa. Sittemmin DNA-testit ovat osoittaneet, että Kim Jae-su on Dawsonin biologinen isä. Dawson ja Kim tapasivat Soulissa 28. helmikuuta 2007. Dawson on ilmoittanut haluavansa perustaa tulevaisuudessa säätiön, joka pyrkii estämään vastaavanlaiset tapaukset.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Toby Dawson
Sam Balter

| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Berliini 1936 |  |  |
Samuel ”Sam” Balter jr. (15. lokakuuta 1909 Detroit, Michigan – 8. elokuuta 1998 Los Angeles, Kalifornia) oli yhdysvaltalainen koripalloilija ja olympiavoittaja. Hän oli mukana Yhdysvaltain olympiakultaa voittaneessa joukkueessa Berliinissä 1936. Balter pelasi turnauksessa kahdessa ottelussa.
Seuratasolla Balter pelasi Kalifornian yliopiston riveissä. Peliuransa jälkeen hän oli radioselostajana yliopiston joukkueen otteluissa sekä koripallossa että amerikkalaisessa jalkapallossa.
Torrensjärvi

| Torrensjärvi |
| --- | --- |

Valtiot:  Australia 
Paikkakunta:  Etelä-Australia 
Koordinaatit:  31°02′40″S, 137°51′35″E
Mittaustietoja
Pinnankorkeus:  30  m 
Pituus:  240  km
Leveys:  50  km 
Pinta-ala:  5 700 km2 
Suurin syvyys:  8  m 
 fiTorrensjärvi 
Torrensjärvi (engl. Lake Torrens) on  järvi, joka sijaitsee Etelä-Australian osavaltiossa Australiassa 345 kilometriä pohjoiseen Adelaiden kaupungista. Järven pituus on 120 kilometriä, leveys 65 kilometriä ja pinta-ala noin 5 700 neliökilometriä. Se on maailman 26. suurin järvi[lähde? ] ja Australian toiseksi suurin järvi. Torrensjärven löysi Edward John Eyre vuonna 1839, joka nimesi sen eversti Robert Torrensin mukaan. Järveä ympäröi Torrensjärven kansallispuisto.
Treblinka (yhtye)

| Treblinka> Tiedot |
| --- | --- |
Toiminnassa:  1985–1988
Tyylilaji:  hardcore punk
Kotipaikka:   Vaasa, Suomi
Laulukieli:  suomi
Jäsenet:  Jantsa Kärkkäinen, basso   Vesku Jokinen, rummut   Marko Vuorimaa, kitara   Toni Pitkäsalo, laulu  
Infobox OKNimi-testi OK: 
Treblinka oli vuosina 1985–1988 vaikuttanut vaasalainen hardcore punk-yhtye. Yhtye julkaisi EP:n ”Ihmisyyden taideteos?” vuonna 1988, jonka lisäksi yhtyeen tuotantoa on julkaistu kokoelmalevyillä Waasa (1988) sekä Stop Vivisection – Use Yuppies (1989).
Yhtyeen rumpali-säveltäjä Vesku Jokinen, kitaristi Marko ”Vuokko” Vuorimaa sekä laulaja Toni ”Kape” Pitkäsalo vaikuttivat myöhemmin suuren yleisön suosioon nousseessa Klamydia-yhtyeessä. Keulahahmona toiminut basisti-sanoittaja Jani ”Jantsa” Kärkkäinen on puolestaan vaikuttanut muun muassa Toinen vaihtoehto -lehden päätoimittajana sekä Juggling Jugulars -yhtyeessä. Treblinkan alun perin perustivat Jani "Jantsa" Kärkkäinen (basso) Kai "Kaitsu" Hautamäki (laulu) Marko "Vuokko" Vuorimaa (kitara) Ari "Ake" (rummut) Mikael "Mikki" Perttunen oli myös osaltaan vaikuttamassa bändin syntyyn.
Kokoonpano

Toni ”Kape” Pitkäsalo (laulu)
Marko ”Vuokko” Vuorimaa (kitara)
Jani ”Jantsa” Kärkkäinen (basso, sanoitukset)
Vesa ”Vesku” Jokinen (rummut, sävellykset)
Julkaisut > EP:t

Ihmisyyden taideteos? (7" EP, Hätäapu Records, 1988)
Julkaisut > Kokoelmat

Muistatko...? (100nisti levyt, 2009)
Julkaisut > Mukana kokoelmilla

Waasa (7" EP, Kahlenukke Records 1989, muut yhtyeet A.K.K. ja Vihan Lapset)
Stop Vivisection – Use Yuppies (Hätäapu Records 1989, muut yhtyeet Attanas, Sätkynukke ja Perestroika)
Romania Turkvision laulukilpailussa

| Romania |
| --- | --- |

Paikallinen TV-asema:  Alpha TV Media
Esiintymiset
Esiintymiskerrat:  3
Ensiesiintyminen:  2013
Paras sijoitus:  18. (2015)
Huonoin sijoitus:  Ei jatkoon (2013)
Paras pistemäärä:  134 (2015)
Romania on osallistunut Turkvision laulukilpailuun kolme kertaa, vuosina 2013, 2014 ja 2015.
Historia > 2013

Romania osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Genghiz Erhan Cutcalai kappaleella "Ay Ak Shatır". Turkvision laulukilpailun semifinaalissa Cutcalai ei päässyt jatkoon.
Historia > 2014

Romania osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajiksi valittiin	Cengiz Erhan ja Alev Gafar kappaleella "Genclik basa bir gelir". Kilpailun semifinaalissa he saivat 181 pistettä, sijoittuivat seitsemänneksitoista eivätkä päässeet finaaliin.
Historia > 2015

Romania osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Edvin Eddy kappaleella "Seviyorum, Anlasana". Finaalissa Eddy sai 134 pistettä ja sijoittui kahdeksanneksitoista.
Historia > 2017

Romania osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Sunai Giolacai.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
| 2013 | Genghiz Erhan Cutcalai | Turkki | ”Ay Ak Shatır"” | Ei päässyt jatkoon | Ei päässyt jatkoon | Ei päässyt jatkoon | Ei päässyt jatkoon |
| 2014 | Cengiz Erhan & Alev Gafar | Turkki | ”Genclik basa bir gelir” | Ei päässyt jatkoon | Ei päässyt jatkoon | 17 | 158 |
| 2015 | Edvin Eddy | Turkki | "Seviyorum, Anlasana | 18 | 134 | Ei semifinaalia | Ei semifinaalia |
| 2016 | Sunai Giolacai | Kilpailu peruttu | Kilpailu peruttu | Kilpailu peruttu | Kilpailu peruttu | Kilpailu peruttu | Kilpailu peruttu |
| 2017 | Sunai Giolacai | Kilpailu peruttu | Kilpailu peruttu | Kilpailu peruttu | Kilpailu peruttu | Kilpailu peruttu | Kilpailu peruttu |
Trilleri

Vaarallinen romanssi (1959)
Trilleri on kirjallisuuden tai elokuvataiteen tyylilaji, jonka kerronta keskittyy jännityksen luomiseen ja sen ylläpitämiseen. Trillerin synonyymeja ovatkin jännityselokuva ja jännitysromaani. Trillerin alalajityyppejä ovat muun muassa poliittinen trilleri ja psykologinen trilleri. Useimmiten trilleri kuitenkin sekoittuu muiden lajityyppien ja alalajityyppien kanssa.
Tunnettuja trillerikirjoja ovat muun muassa Dan Brownin Da Vinci -koodi (2003) ja Eoin Colferin Artemis Fowl. Tunnettuja trillerielokuvia ovat muun muassa Uhrilampaat ja Psyko.
Jännityskirjallisuus

Jännityskirjallisuus jaetaan Kaunokin (kaunokirjallisuuden asiasanasto) 
mukaan eri alalajeihin:
kovaksikeitetty rikoskirjallisuus
oikeudenkäyntikirjallisuus
poliisikirjallisuus
psykologinen jännityskirjallisuus
rikoskirjallisuus
salapoliisikirjallisuus
seikkailukirjallisuus
suljettu huone
vakoilukirjallisuus